ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky kk en ky ky ky ky ky ky tt ky ky ky tt ky myv ru ru ky ky ky ky myv ky ru hu ru ky ky ru bg ru ky ru ky ru ky ru ky ru ky ky ru ky bg ky ru ky ru ky ky ru ky ru ru ky ru ky ru ky ru ky ru ky ru ky ru ky ru ru ru ce ru kk ru ky ru ru ru kk ru ru tt ru ru ru
"Агым", 05.06.09 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Дооронбек Садырбаев оппозициянын эле эмес, элдин да адамы
Доке көзү тирүүсүндө бир гезитке берген маегинде "Мен режиссерлукту таштаган жокмун, режиссерлук мени таштап кетти" деп муңканганы бар. Аныгы андай деле эмес окшойт. Дегеним, эгер Дооронбек Садырбаев жеке керт башын ойлоп, чыгармачылык жеңиштерге умтулса, аны режиссерлук таштамак деле эмес экен. Ал эгемендиктин алгачкы жылдарындаТүркияга чакырылып, бай өлкөдөн жайлуу орун таап, чыгармачылыгын өркүндөтүүгө мүмкүнчүлүк алган. Бирок замандаштарынын айтуусу боюнча, Докебиз Кыргызстанга келген сайын элинин кыйналганын, акаевдик бийликтин адилетсиздигин көрүп, "жок, Атажуртум азапта турса менин чет элде жыргап жүргөнүм уят. Элиме колдон келишинче жардам беришим керек" деп чоң айлыктуу, жанга тынч, келечеги кең жумуш ордун таштап баса берген экен.
Дооронбек Садырбаев Жогорку Кеңештин үч жолку чакырылышынын депутаты болду. Анын баскан жолу саясатка бийлик же байлык үчүн аралашпаганын айгинелеп турат. Биринчи жолу депутаттыкка талапкер болуп, эл менен жолугушуп жүргөндө сахнада чөгөлөй түшүп, "элим, мен силердин кулуңар болоюн" деген экен. Бул сөзү жөн эле көркөм сөз болбосо керек. Ошол боюнча "Акбаранын көз жашы", "Махабат баяны", "Арман" деген кайталангыс тасмаларды жараткан таланттуу кинорежиссер, элинин чыныгы кулуна айланган. Үч жолку депуттаттыгында тең ал дайыма чындык деп чыркырап жүрдү. Бирөөнү соодалаган жок. Максатташтарын сатпады. Кресло сурабады. Ал элинин эсинде жараткан кинолору менен кошо мамлекеттин бүтүндүгү, келечеги жана эне тили үчүн жан дилинен күйгөн саясатчы катары калды.
Өткөн жумада Докебиз арадан кеткенине бир жыл толду. Жылдыгына карата сөөгү коюлган Ала-Арча көрүстөнүндөгү мүрзөсүнө айкели орнотулду. Ал жерде маркумду "Жаңы Кыргызстан" партиясынын лидери Үсөн Сыдыков "Кайсыл мезгил болсо да калыстыктан тайбаган кыргыздын мыкты азаматы болчу" деп эскерсе, Социал-демократтар партиясынын төрагасы Алмазбек Атамбаев элдин келечегин ойлоп, улуу бурулуштарга чакырган инсандыгын эске салды. Ошондой эле бул жыйында депутат айым Роза Отунбаева, Акыйкатчы Турсунбек Акун Дооронбек Садырбаевдин өлгөнүнө бир жыл болгону мамлекеттик деңгээлде эскерилбегени одоно болуп калганын сөз кылды.
"Бүгүнкү күндө Дооронбек Садырбаевдин ысымы өзү туулуп өскөн Базар-Коргон районундагы Масы айылындагы бир көчөгө берилген. Эми айыл өкмөтүнө ыйгаруу маселеси көтөрүлүп, талкууланып жатат" дейт райондук кеңештин депутаты Кеңешбек Өскөнбаев. Ал эми жылдыгын кенен чөйрөдө белгилөө күзгө калтырылган экен.
Албетте, бир айыл өкмөткө атын коюу менен Дооронбек Садырбаевдин эмгеги бааланбайт. Доке бир гана өз айылына тиешелүү эмес. Ал саясатчы катары да, өнөр адамы катары да жалпы Кыргызстанга тиешелүү. Ошол эле учурда оппозициянын Дооронбек Садырбаевди менчиктеп жүрүшкөнү да осол көрүнүш. Ага мамлекеттин сыртын салганы андан уят.
Мамкатчы Досбол мырзанын деңгээли Акүйдөгү майда чиновниктерге чейин дайын болуп өгөйлөнүп жүргөн кези. Түркия президенти Абдуллах Гүлдү Кыргыз-Түрк "Манас" университетине коштоп барганда биртоп чекиликтерди кетирип, кудум раисти жандап жүргөндөй кыймылы окутуучуларды иренжиткен. Сыягы, Досбол мырзанын тагдыры президенттик шайлоодон кийин чечилгени калды окшойт.
Сенде дагы толуп жатат кемчилик…
СДПК фракциясынын лидери тазалыкты, акыйкатты айтып, өзүн билимдүү, көрөңгөлүү кылып көрсөтсө, уккан киши өлө честный экен деп ойлоп калары шексиз. Өзүнө жакпаган кишилерди сабатсыз деп тоотуп да койбойт. Бирок Ош МУда ректор болуп жүргөн кезинде эки дипломду сатып жибергени тууралуу "Трибуна" гезити бакыйган сүрөтү менен килейген макала жазып чыкты. Орус тилдүү гезит Бакыт мырзаны аяган эмес экен. Ректор кезинде паракор атка конгонун да жашырбаптыр.
Шумдугуң кур, кыргыз тилин эми Сорбонна үйрөтөбү?
Президенттикке талапкер Жеңишбек Назаралиев БШКга кыргыз тилинин көйгөйү боюнча орус тилинде кат жолдоптур. Анын ою боюнча, талапкерлерден экзамен алуу абсурд экен. Себеби, компьютер турганда кол менен жазуу актуалдуулугун жоготуп баратыптыр. Дегеле талапкерлерден экзамен алуу туура эмес. Ал эми комиссия мүчөлөрү талапкерлерди тил билбесе кемсинтпей, өздөрүнүн ишин кылып, котормо сөздүктөрдү чыгарышы керек. Анан да Назаралиев экзамен тапшырып жатканда аргумент, абстракция, аналитика, пропаганда, ж.б. сөздөрдүн котормосу жок. Кыргыз тилин өнүктүрүү үчүн Сорбонна же Гарвард университетинен адистерди чакырып, 1 миллиард доллардан ашуун акча сарпташ керек деп тил комиссиясынын оозун Ошту каратты. Эмне демекчибиз, доктор тил маселесин баңгилик менен күрөшүүнүн деңгээлиндей ойлоду да.
Кардыңа эмес, кадырыңа ыйла
Оппозиция жыйынында "Улуу Биримдиктин" лидери Эмил Каптагаев көлдүктөрдүн атынан кечирим сурады. Өздөрү айткандай, бардык кылгылыкты бийлик жасаса кечирим сурагандай көлдүктөрдө не айып? Ал эми өз жериңде кадырың жок болсо, курултай чакырып не кыласың.
Шаңкылдаган эркечти көч баштаганда көрдүк
Коопсуздук маселеси улам курчуп, чегара көйгөйү жүрөк эзип, эл кооптонуп турганда коопсуздук катчысы А.Мадумаров эмне кылып жатканын билген жан жок. Муну менен кыргыз бийлигинин көзкарашы да түшүнүксүз. Он жыл илгери коопсуздук катчысы ушундай болсо, депутат Адахан ордунан так секире коопсуздук катчысын килемге чакырып, көзүнө сөөмөй кезеп алмак. Эмне дейбиз, сөз менен иштин айырмасы ушул экен да.
Оппозициядан түңүлсөң да, Кудайдан түңүлбө
Абакта жаткан Аликбек Жекшенкулов оппозициядагы өнөктөштөрүнөн түңүлүп, убакытты бекер өткөрбөй асмандан түшкөн ыйык китептерди жадыбалдай жаттап, Кудай жолуна түшүп баратыптыр. Андыктан, экс-министр абактан чыгып беш маал намаз окуса, буга көп деле таңгалуунун кереги жок. Бирок ашкере берилип, даватка чыгып кетпесе болгону.
Мый-оо! Саламат-сыңарбы, кыргызбайлар! Чокебиз кайда жүрөт деп эстедиңерби деги? Силер менен байланышпай калганыма көп эле убакыт өтүп кетти окшойт. Тааныдыңарбы мени? Мый-мый кезимден Акүй, Көкүйдөн "Асаба" гезитине кабар жазып турчу эмес белем. Эми ошол "Асабанын" жолун улаган "Агым" гезитине келдим. Бул күндөр аралыгында Чокеңердин башынан кө-өп нерселер өттү. Эми аларды кези келгенде силерге кертип -кертип кеп салып берермин.
Азыр алдыдагы шайлоого карата бирде Ак үйдө, бирде Көк үйдө, бирде БЭКчилерде чабагандап жүрөм. Президенттикке талапкерлердин дараметин, үй-жайынын жертөлөсүн акмалап, ар биринин үй -бүлөсүнө сарасеп салганды да унуткан жокмун. Азырынча кимге добуш береримди аныктай элекмин. Канткен менен мен эл үчүн иштейм деп төш каккандардын көшөгөнүн артындагы чыныгы жүзүн жакшы билем да. Аларга айрымдар ишенип алганын көрүп күлкүм келет.
Талапкерлердин ичинде вице-спикер Кубанычбек Исабеков айткандай "крышасы" кыйшайгансып калгандар да бар. Мен деги эле ушул Кыргызстанга Президент болом дегендердин барынын эле "крышасы" жылып кеткенби деп калдым. Себеби Акаевдик бийлик бүтүндөй структурасын талкалаган, моюнунда 2 млрд. доллардан ашык карызы бар, элинин дини, дили бир канчага бөлүнгөн, улуттук идеологиясы, намысы жок (мындай дегениме чычалабай эле койгула) , жеринин чек арасы такталбай жаткан өлкөнүн жоопкерчилигин өз моюнума алып, башкарам деп бир айтса "нито" киши айтат, бир айтса… билбейм айтор менден Президент бол деп суранышса да болмок эмесмин.
Ушул, окурманым! Азырынча бир чечимге келе элекмин. Шайлоонун шайтан оюндары али алдыда. Сен экөөбүз дагы көп кызыкка батабыз. Мый-оо! Чау!
кыргыз тилиндеги гезит "Агым"
email • архив • редакция
"Түз жолдон чыгарган азгырыкка
Өлкө башчысы Карзайдын сунушун кабыл алабы?
Дооронбек Садырбаев оппозициянын эле эмес, элдин да адамы
"Кара эчкиге жан кайгы, касапчыга Пи Ар кайгы"
Алик Орозов, "Демократиялык ордо союзу" кыймылынын төрагасы:
"Өз мүчөсүн коргобогон ШОС, ОДКБнын кимге кереги бар?"
Ырайымсыз өзбек бийлиги, сырттан байкап турган Америка
Өчөйгөн экономикага курсак курулдагы үйүр
"… Чыныгы эркекти убакыт көрсөтөт"
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
Климаттын өзгөрүсүнөн Ала-Тоо Кара-Тоо болобу?
"Эки канатымды, үй-бүлөмдү тирөөч кылып келатам"
"Суу сыйлаган зор болор..."
Майып - дарттан эмес, адамдын өзүнө кайдыгерлигинен болот
Издейм сени, арасынан элдерди
Ак терек - көк терек
"Элдин баасы - менин ырыскым"